Ordzoviansky potok

Ordzoviansky potok je vodný tok v Levočských vrchoch a Hornádskej kotline na území okresu Levoča. Je to pravostranný prítok Podhorského potoka v povodí Hornádu s dĺžkou približne 4,7 km a je tokom VIII. rádu.

 Priebeh toku 
Potok pramení na juhovýchodnom okraji Levočských vrchov, v geomorfologickom podcelku Levočské planiny a ich časti Levočské úboče, na južnom úbočí vrchu Babia hora (), v nadmorskej výške približne  Od prameňa v lesnom poraste tečie nevýraznou dolinou na juh, pričom onedlho opúšťa Levočské vrchy a ich podcelok Levočské planiny a prechádza do Hornádskej kotliny a jej podcelku Podhradská kotlina. Východným okrajom cez lokalitu Pod bukovou obteká obec Ordzovany a pokračuje na juhozápad. V mierne sa zvažujúcej, mierne zvlnenej poľnohospodárskej krajine priberá pravostranný prítok z lokality Povrazy a obce Ordzovany a smeruje južne cez oblasť Pod kaštieľom. Na dolnom toku bez významnejších prítokov smeruje k diaľnici D1, v blízkosti ktorej sa v nadmorskej výške približne  vlieva pravostranne do Podhorského potoka, prítoku Margecianky v povodí rieky Hornád. Potok patrí do širšieho povodia rieky Slaná.

Potok pramení a v hornej časti preteká katastrálnym územím obce Ordzovany, v strednej časti krátko územím Bijacoviec. Následne tvorí až po ústie západnú hranicu katastra Bijacoviec, najskôr s Ordzovanmi, následne so Studencom, na území ktorého aj ústi. Preteká len okresom Levoča v Prešovskom kraji.

 Referencie 

 Pozri aj 
 Hornádska kotlina, Podhradská kotlina
 Levočské vrchy, Levočské planiny, Levočské úboče

 Externé odkazy 
 Poloha na turistickej mape

<!--
Kategória:Potoky na Slovensku
Kategória:Vodné toky v Levočských vrchoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Levoča
Kategória:Bijacovce
Kategória:Ordzovany
Kategória:Studenec (okres Levoča)